钦定古今图书集成/理学汇编/字学典/第097卷 > 桓温
## 钦定古今图书集成/理学汇编/字学典/第097卷 > 桓温

按《晋书》本传：“桓温，字元子，宣城太守彝之子也。升平
中，封南郡公，又加侍中、大司马。太和四年，领平北将
军、徐兖二州刺史，追赠丞相。”

按《宣和书谱》：桓温墨迹见于世者尤少，然颇长于行
草。观其收《东道表》与夫法帖石刻，字势遒劲，有王谢
之馀韵，亦其英伟之气，形之于心画也。今御府所藏
行书一：《东道表》。